Publication: Magyar Közlöny
Issue: MK-2010-68 (Year: 2010, Number: 68)
Era: contemporary
Section: összefüggésre tekintettel [41/1991. (VII. 3.) AB határozat, ABH 1991, 193, 194.] – kiterjesztette vizsgálatát a 4. §
Paragraph Index: 98

összefüggésre tekintettel [41/1991. (VII. 3.) AB határozat, ABH 1991, 193, 194.] – kiterjesztette vizsgálatát a 4. § egészére és érdemben vizsgálta az Fmt. 4. § (2) bekezdésének, valamint (4) bekezdésének alkotmányosságát is. A fõvárosi önkormányzatot és a kerületi önkormányzatokat megilletõ bevételek körét az Ötv. 64., 64/A. és 64/B. §-ai szabályozzák. Az Ötv. e rendelkezései az önkormányzati feladat- és hatásköröknek a fõvárosi és a kerületi önkormányzatok közötti sajátos megosztásához igazodóan alakították ki a bevételi források megosztásának rendjét. A 64. § (1) bekezdése kimondja, hogy a bevételek a fõvárosi és kerületi önkormányzatok által ténylegesen gyakorolt feladat- és hatáskörök arányában illetik meg a fõvárosi és a kerületi önkormányzatokat. Az Ötv. e szabályai a bevételek négy csoportját különböztetik meg. A 64. § (3) bekezdése határozza meg azokat a tényleges feladatellátáshoz rendelt bevételi forrásokat, amelyek a fõvárosi önkormányzatot és a kerületi önkormányzatokat önállóan és közvetlenül illetnek meg. A 64/A. § a kerületi önkormányzatokat, a 64/B. §-a pedig a fõvárosi önkormányzatot kizárólagosan megilletõ bevételi forrásokat szabályozza. A 64. § (4) bekezdése szabályozza a fõvárosi önkormányzatot és a kerületi önkormányzatokat osztottan megilletõ bevételi források körét, amelyek felosztásáról a 64. § (5) bekezdése alapján – a kerületi képviselõ-testületek véleményének kikérése után – a fõvárosi közgyûlés dönt rendeletében. Az Alkotmánybíróság megállapította, hogy az Fmt. – bár 4. § (1) bekezdésében kimondja, hogy fõvárosi önkormányzatot és a kerületi önkormányzatokat osztottan megilletõ bevételek körét az Ötv. 64. § (4) bekezdése határozza meg, – a 4. § (2)–(4) bekezdésében foglalt rendelkezésével átrendezte az Ötv.-nek a bevételek megosztására kialakított rendszerét. Az Ötv. 64. § (4) bekezdésének a) pontja alapján a fõvárosi és a kerületi önkormányzatokat osztottan megilletõ bevételi forrásnak minõsül a magánszemélyek jövedelemadójából az állami költségvetésrõl szóló tör vény alapján a települési önkormányzatokat megilletõ rész, ehhez képest a Fmt. 4. § (2) bekezdése alapján a személyi jövedelemadó bevételbõl a normatív hozzájárulások forrásául szolgáló rész a fõvárosi és a kerületi önkormányzatokat önállóan és közvetlenül megilletõ bevétellé vált. A fõváros önkormányzati rendszerére vonatkozó szabályokat tartalmazó VII. fejezetet

Source: https://magyarkozlony.hu/hivatalos-lapok/aa90c1c66e67dd663be7480530fe424548618c11/dokumentumok/3f4f1e43223b1034e114c433c66f8ba61fd8bee5/letoltes